หุ้นปิดภาคเช้าบวก 11.77 จุด
หุ้นไทยวันนี้ทะยานขึ้นตั้งแต่เปิดตลาด และปิดครึ่งวันบวกได้ 11.77 จุด ซื้อขายกว่า 2.7 หมื่นล้านบาท
18 ม.ค. 2556

หุ้นไทยวันนี้ทะยานขึ้นตั้งแต่เปิดตลาด และปิดครึ่งวันบวกได้ 11.77 จุด ซื้อขายกว่า 2.7 หมื่นล้านบาท
ดัชนีหลักทรัพย์ไทย ปิดภาคเช้าที่ระดับ 1,432.72 จุด เพิ่มขึ้น 11.77 จุด หรือ +0.83% มูลค่าการซื้อขาย 27,518.81 ล้านบาท
หลักทรัพย์ที่ซื้อขายสูงสุด 5 อันดับแรก ได้แก่
ADVANC  มูลค่า 1,621.64 ล้านบาท  ปิด 207.00 บาท +8.50 บาท  หรือ +4.28%
INTUCH  มูลค่า 1,581.39 ล้านบาท ปิด  68.00 บาท  +1.75 บาท  หรือ +2.64%
SUPER  มูลค่า 1,105.34 ล้านบาท  ปิด 1.81 บาท  +0.22  บาท  หรือ +13.84%
TRUE  มูลค่า 1,011.52 ล้านบาท ปิด 5.40 บาท  +0.25  บาท  หรือ +4.85%
BLAND  มูลค่า  872.36 ล้านบาท ปิด  1.80 บาท  +0.02 บาท  หรือ +1.12%
ทิศทางตลาดวันนี้นักวิเคราะห์บริษัทหลักทรัพย์(บล.)ทิสโก้คาดว่าดัชนีจะปรับขึ้นต่อ เนื่องมาจากเงินนอกหนุน โดย ตัวเลขเศรษฐกิจสหรัฐ ดีเกินคาด หุ้นโลกเมื่อคืนวันที่17 ม.ค.2556บวกถ้วนหน้า ขานรับตัวเลขศก.สหรัฐฯ ออกมาดีกว่าคาด ทั้งจำนวนขอรับสวัสดิการณ์ว่างงานรายสัปดาห์ และข้อมูลภาคอสังหาริมทรัพย์
นอกจากนี้ ทิศทางเงินบาทยังมีแนวโน้มแข็งค่าในระยะสั้น ยังหนุนเงินนอกไหลเข้าอยู่ มอง ดัชนี แกว่งขึ้นทดสอบแนวต้าน 1,426-1,432จุด ผันผวนระหว่างวันจากแรงขายทำกำไรจะมีแนวรับ 1,415จุด ด้วยค่าเงินบาทยังมีทิศทางแข็งค่าอยู่ในช่วง 2-3 สัปดาห์ข้างหน้า เป้าหมายทดสอบจุดสูงสุดที่ 29.5 บาทต่อเหรียญสหรัฐประกอบกับต่างชาติพลิกกับมา Longหรือซื้อสัญญา SET50 Index Futures ในตลาดล่วงหน้า
ตลาดอนุพันธ์( TFEX ) ทำให้ตลาดหุ้นไทยยังสามารถยื้ออยู่ในระดับสูงได้ ยังแนะนำจำกัดพอร์ตลงทุนและเน้นการเทรดดิ้งรอบสั้น เข้าออกไว และเลือกเป็นรายตัวมากขึ้น หุ้นที่ได้ประโยชน์จากเงินบาทแข็งค่า แนะนำบริษัทเอเชียกรีนเอเนอจี( AGE)บริษัทไชยวัฒนา(CTW)บริษัทโกลว์เอเนอยี่( GLOW)บริษัทจัสมินเทเลคอมซิสเต็มส์(JTS)บริษัทเพชรจูบีลี่(JUBILE)บริษัทล็อกซ์เลย์(LOXLEY)บริษัทสามารถเทลคอม(SAMTEL)บริษัททีซีซีโฮลดิ้ง(TCC)บริษัทยูเยี่นนปิโตรเคมีคอล(UKEM)บริษัทวีนิไทย(VNT )หุ้นที่มีสัญญาณเชิงบวกสำหรับการเทรดดิ้งสั้นๆ แนะนำบริษัทซีพีออลล์( CPALL)บริษัทฮอทพอท( HOTPOT)บริษัทพีเออี(PAF)บริษัทพร็อพเพอร์ตี้เพอร์เฟค(PF)บริษัททีวีดี( TVD )
นอกจากนี้แนะนำทยอยเก็บหุ้นปันผลสูง (คาดจ่าย อัตราผลตอบแทน ราว 5% ขึ้นไป) อาทิบริษัทแอดวานซ์อินฟอร์เมชันเทคโนโลยี( AIT)บริษัทอาเซียนมารีนเซอร์วิสส์ (ASIMAR)บริษัทซีเฟรช(CFRESH)บริษัทเชียงใหม่โฟรเซ่นฟู้ด(CM)บริษัทเดลต้าอีเลคโทรนิคส์( DELTA)บริษัทอีซึ่นเพ้นท์(EASON)บริษัทหลักทรัพย์(บล.)ฟินันเซียไซรัส(FSS)บริษัทอเอฟเอสแคปปิตอล( IFS)บริษัทมั่นคงเคหะการ( MK)บริษัทลีพัฒนาผลิตภัณฑ์( LEE)บริษัทปริญ สิริ(PRIN)บริษัทศูนย์บริการเหล็กสยาม(SSSC)บริษัทสหยูเนี่ยน( SUC)บริษัททีเคเอสเทคโนโลยี(TKS)บริษัทค้าเหล็กไทย( TMT)และบริษัทวีนิไทย( VNT )